שדרת המצעדים אנזא"ק

שדרת המצעדים אנזא"ק (שמה באנגלית: ANZAC Parade) היא שדרה טקסית בעיר קנברה, בירת אוסטרליה. ניצבות בה אנדרטאות לאומיות רבות והיא משמשת אתר לטקסי זיכרון ממלכתיים.

השדרה
שם השדרה ניתן לה לכבוד חיל המשלוח האוסטרלי-ניו זילנדי (ANZAC), שלחם במסגרת צבאות מדינות ההסכמה במלחמת העולם הראשונה באירופה, בגליפולי ובמזרח התיכון.

השדרה מצויה מצפון לאגם בארלי גריפין שבמרכזה של קנברה, ומשתרעת לכיוון צפון-מזרח. הקצה הדרומי של השדרה נח בקרבת חוף האגם, ואילו הקצה הצפוני נמצא לרגלי מבנה אנדרטת המלחמה של אוסטרליה. קו ראייה ישיר מתמשך לאורך תוואי השדרה בין מבנה אנדרטת המלחמה לבין בניין הפרלמנט של אוסטרליה, הניצב כארבעה קילומטרים מדרום-מערב לה, מעבר לאגם.

אורך השדרה הוא 1,200 מטרים ורוחבה כ-50 מטרים. בכל אחד שני צידיה משתרעת שלישיית נתיבים חד-סטרית, ואילו במרכזה מצוי נתיב מצעדים מצופה אבן כתומה ולאורכו ערוגות צמחייה. בשולי שני צידי השדרה נטועים טורי עצי אקליפטוס.

ביום אנזא"ק ובימי חג ומועד אחרים משמשת השדרה כמו גם הרחובות המקבילים לה כזירה לצעדת חיילי הכוחות המזוינים של אוסטרליה ושל ותיקי המלחמה שלה.

אנדרטאות בשדרה

השדרה היא אתר הנצחה לאומי. לאורך שוליה ממזרח וממערב ניצב מספר רב של אנדרטאות צבאיות ולאומיות אוסטרליות:

האנדרטאות הוצבו בשדרה בהדרגה: האנדרטה הראשונה (אנדרטת הרוכבים) נחנכה בה ב-1968 והאנדרטה האחרונה שהוצבה בשדרה (אנדרטת אוסטרליה-ניו זילנד) נחנכה ב-2001.

לצד כל אנדרטה הוצבו לאחר בנייתה שלטים וכתובות לתיאורה. בנוסף הוצב לימים ליד כולן שילוט בתבנית אחידה, היוצר קו מקשר בין כל האנדרטאות.

ביום אנזא"ק 2006 הודיעה ממשלת אוסטרליה על הכללת השדרה ואנדרטת המלחמה של אוסטרליה שבראשה ברשימת אתרי המורשת הלאומית של המדינה.

מדרום לשדרה ובמרחק קצר ממנה, על שפת האגם, ניצבת אנדרטה נוספת, לזכר אנשי שירותי החירום של אוסטרליה שנספו במילוי תפקידם.

ראו גם
 יד אנזא"ק
 אנדרטת אנזא"ק
 המרכז להנצחת חיילי אנז"ק בבאר שבע
 היסטוריה צבאית של אוסטרליה

קישורים חיצוניים

 אוסף תמונות של האנדרטאות שבשדרה באתר הספרייה הלאומית של אוסטרליה

רחובות ושדרות
קנברה: גאוגרפיה
אנדרטאות לחיילי אוסטרליה
אוסטרליה במלחמת העולם הראשונה: אנדרטאות
אוסטרליה במלחמת העולם השנייה: אנדרטאות
אנזא"ק
קנברה: מבנים